Document ID: /roh_data/filtered/fineweb-2-filterrobots_roh.jsonl.gz/50959

Ina maioritad da las Svizras e dals Svizzers vulan privilegis per persunas che pon cumprovar d'esser libras da corona. Quai resulta d'ina retschertga da Comparis.
Il november passà era cun 59% anc ina gronda maioritad cunter in tal privilegi. Ed uss èn be anc 44% dals dumandads cunter. La resistenza cunter preferir persunas vaccinadas, talas ch'han gì corona e persunas testadas negativ saja uschia sa reducida fermamain, scriva il servetsch da cumparegliaziun en l'internet Comparis.
Motivs per Gea e Na
Quellas persunas ch'èn per ils privilegis inditgeschan motivs ecnomics per questa raschun. Las fadias da testar e sa laschar vaccinar duain vegnir remuneradas. Adversaris per in tractament spezial argumenteschan oravant tut cun discriminaziun da singulas gruppas da la populaziun. Sco ulteriur argument cunter vegn era numnà, ch'ins na sappia anc betg bler davart la contagiun da vaccinads.
Retschertga
Dumandà èn vegnidas 1'043 persunas da tut las regiuns da la Svizra.